CELEX: C2006/224/20
Language: et
Date: 2006-09-16 00:00:00
Title: Kohtuasi C-89/05: Euroopa Kohtu (teine koda) 13. juuli 2006.  aasta otsus (House of Lords'i (Ühendkuningriik) eelotsusetaotlus) — United Utilities plc versus Commissioners of Customs & Excise (Kuues käibemaksudirektiiv — Artikli 13 B osa, punkt f — Hasartmängude maksuvabastus — Kohaldamisala — Kõnekeskuse tegevus )

16.9.2006   
            
            
               ET
            
            
               Euroopa Liidu Teataja
            
            
               C 224/11
            
         Euroopa Kohtu (teine koda) 13. juuli 2006. aasta otsus (House of Lords'i (Ühendkuningriik) eelotsusetaotlus) — United Utilities plc versus Commissioners of Customs & Excise
   (Kohtuasi C-89/05) (1)
   
   (Kuues käibemaksudirektiiv - Artikli 13 B osa, punkt f - Hasartmängude maksuvabastus - Kohaldamisala - Kõnekeskuse tegevus )
   (2006/C 224/20)
   Kohtumenetluse keel: inglise
   Eelotsusetaotluse esitanud kohus
   House of Lords
   Põhikohtuasja pooled
   
      Hageja: United Utilities plc
   
      Kostja: Commissioners of Customs & Excise
   Kohtuasja ese
   Eelotsusetaotlus — House of Lords — Nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti f tõlgendamine — Kihlvedude, loteriide ja muude hasart- või rahamängude maksuvabastus — Kolmandaks isikuks oleva äriühingu poolt muu ühingu nimel telefoni teel tehtud panuste vastuvõtmise kohaldatavus teenuste osutamisele
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 B osa punkti f tuleb tõlgendada nii, et telefonikihlvedude korraldaja huvides osutatav helistamiskeskuse teenus, mis hõlmab panuste vastuvõtmist kihlvedude korraldaja nimel selle teenuse osutaja töötajate poolt, ei ole nimetatud sätte mõttes kihlveotehingu sõlmimine ja seega ei või sellele kohaldada nimetatud sättes ette nähtud käibemaksuvabastust.
   
      (1)  ELT C 106, 30.4.2005.